CELEX: 32018D1041
Language: da
Date: 2018-07-13 00:00:00
Title: Rådets afgørelse (EU) 2018/1041 af 13. juli 2018 om indgåelse på Den Europæiske Unions og dens medlemsstaters vegne af en protokol til rammeaftalen mellem Den Europæiske Union og dens medlemsstater på den ene side og Republikken Korea på den anden side for at tage hensyn til Republikken Kroatiens tiltrædelse af Den Europæiske Union

25.7.2018   
               
               
                  DA
               
               
                  Den Europæiske Unions Tidende
               
               
                  L 188/1
               
            
         RÅDETS AFGØRELSE (EU) 2018/1041
         af 13. juli 2018
         om indgåelse på Den Europæiske Unions og dens medlemsstaters vegne af en protokol til rammeaftalen mellem Den Europæiske Union og dens medlemsstater på den ene side og Republikken Korea på den anden side for at tage hensyn til Republikken Kroatiens tiltrædelse af Den Europæiske Union
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207 og 212 sammenholdt med artikel 218, stk. 6, litra a),
         under henvisning til akten om Republikken Kroatiens tiltrædelse, særlig artikel 6, stk. 2,
         under henvisning til forslag fra Europa-Kommissionen,
         under henvisning til Europa-Parlamentets godkendelse (1), og
         ud fra følgende betragtninger:
         
                     (1)
                  
                  
                     I henhold til artikel 6, stk. 2, i tiltrædelsesakten skal Kroatiens tiltrædelse af rammeaftalen mellem Den Europæiske Union og dens medlemsstater på den ene side og Republikken Korea på den anden side (2) vedtages ved hjælp af en protokol til aftalen. Protokollen indgås i henhold til en forenklet procedure af Rådet, der træffer afgørelse med enstemmighed på medlemsstaternes vegne, og af de berørte tredjelande. Der skal anvendes en forenklet procedure, hvorefter protokollen indgås af Rådet, der træffer afgørelse med enstemmighed på medlemsstaternes vegne, og af det pågældende tredjeland.
                  
               
                     (2)
                  
                  
                     Den 14. september 2012 bemyndigede Rådet Kommissionen til at indlede forhandlinger med de pågældende tredjelande. Forhandlingerne med Republikken Korea blev afsluttet, og protokollen blev undertegnet på Unionens og dens medlemsstaters vegne i Bruxelles den 21. juni 2017 (3).
                  
               
                     (3)
                  
                  
                     Protokollen bør derfor godkendes —
                  
               VEDTAGET DENNE AFGØRELSE:
         
            Artikel 1
            Protokollen til rammeaftalen mellem Den Europæiske Union og dens medlemsstater på den ene side og Republikken Korea på den anden side for at tage hensyn til Republikken Kroatiens tiltrædelse af Den Europæiske Union godkendes herved på Unionens og dens medlemsstaters vegne (4).
         
         
            Artikel 2
            Formanden for Rådet foranstalter på Unionens og dens medlemsstaters vegne den notifikation, der er omhandlet i protokollens artikel 4, stk. 1.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 13. juli 2018.
            
               
                  På Rådets vegne
               
               H. LÖGER
               
                  Formand
               
            
         
         
            (1)  Europa-Parlamentets godkendelse af 3.5.2018.
         
            (2)  EUT L 20 af 23.1.2013, s. 2.
         
            (3)  Rådets afgørelse (EU) 2018/902 af 21. april 2016 om undertegnelse på Den Europæiske Unions og dens medlemsstaters vegne og om midlertidig anvendelse af en protokol til rammeaftalen mellem Den Europæiske Union og dens medlemsstater på den ene side og Republikken Korea på den anden side for at tage hensyn til Republikken Kroatiens tiltrædelse af Den Europæiske Union (EUT L 161 af 26.6.2018, s. 1).
         
            (4)  Protokollen er offentliggjort i EUT L 161 af 26.6.2018, s. 3, sammen med afgørelsen om undertegnelse.